钦定古今图书集成/理学汇编/文学典/第080卷 > 石安民〈安行 安持〉
## 钦定古今图书集成/理学汇编/文学典/第080卷 > 石安民〈安行 安持〉

按《广西通志》：“安民字惠叔，临桂人。少颖锐不凡，登绍
兴十五年第，为象州判官，累决冤狱，以明恕称。分教
廉、藤二州，士知向慕，有兴起者。喜为诗，同辈评其奇
丽雄深云。已复归之平淡，有文集。晚知吉阳，未赴而
卒。安民早从路允迪、沈晦、胡寅游，尤受知于张浚及
汪应辰。其后张孝祥帅桂，礼遇更异，署榜其堂曰‘瑞
文’。”二弟安行、安持，皆能文，人号曰“三石。”